**Z A P I S N I K**

1. seje

IZVRŠNEGA ODBORA TRENERSKE ORGANIZACIJE TZS,

**ki je** **bila v ponedeljek, 28.11.2019 ob 8.30 uri v Max tenis klubu , lokacija nasproti Tbilisijska 152, Ljubljana.**

Prisotni člani IO TO TZS: Maja Matevžič, Jernej Jakopina, Goran Jelen in Gregor Šenica.

Na seji je bil prisoten tudi Aleš Filipčič

Odsotni: Miha Markovič, Andrej Hovelja in Tomaz Berendijas(prisotna preko Skypa)

**Predvideni dnevni red seje:**

1. Pregled in sprejem zapisnika prejšnje seje,
2. Poročilo iz 23. Trenerske konference , Ljubljana november 2018
3. Priprava Trenerske vikend delavnice Ruben Neyens 2.-3.3.2019
4. Delovanje trenerske organizacije v letu 2019
5. Razno – usposabljanje v letu 2019

Gradivo za dnevni red smo člani IO TO TZS prejeli po elektronski pošti.

Predsednik izvršnega odbora TO TZS Gregor Šenica, ki je sklical in vodil sejo, je pozdravil prisotne in dal na glasovanje dnevni red. Ker ni bilo pripomb, je bil dnevni red soglasno sprejet.

**Ad 1) Pregled in sprejem zapisnika 4. redne seje IO TO TZS**

Predsednik IO TO TZS Gregor Šenica je vprašal ali ima kdo kakšne pripombe na posredovani zapisnika 4. seje v letu 2018 IO TO TZS. Ker na posredovani zapisnik ni bilo pripomb, je predsednik IO TO TZS Gregor Šenica dal na glasovanje potrditev zapisnika.

**IO TO TZS sprejme zapisnik 4. seje v letu 20018 IO TO TZS**

Sklep je bil soglasno sprejet.

**Ad 2) Poročilo iz 23. trenerske konference 17.-18.11.2018**

Predsednik IO TO TZS Gregor Šenica je pripravil poročilo 23. trenerske konference. Po seznanitvi prisotnih članov IO, so člani razpravljali o možnih izboljšavah pri evalvaciji trenerske konference, izboru trenerja leta in spremembi nagrajevanja uspešnih trenerjev v pretekli sezoni, digitalni obliki izdajanja potrdila o udeležbi na konferenci ter možnosti izboljšanja

konferenčnega prostora. Na podlagi predloga organizacije predavanj za starše tenisačev so se prisotni strinjali, da je morda najbolj primeren čas za organizacijo takšnega dogodka v času letnih testiranj na Fakulteti za šport v mesecu oktobru. Preveri se razpoložljivost prostora, termina in predavateljev.

 **IO TO TZS sprejme poročilo iz 23. trenerske konference 2018**

Sklep je bil soglasno sprejet

**Ad. 3) Priprava Trenerske vikend delavnice Ruben Neyens**

Član IO TO so pregledali seznam aktivnosti in zadolžitve v okviru priprave na trenersko vikend delavnico z belgijskem predavateljem Rubenom Neyensom, ki bo potekala 2.in 3.3.2019 v Teniškem centru Benč Šport v Ljubljani.

**Člani IO TO TZS o tej točki niso glasovali**

**Ad 4 ) Delovanje Trenerske organizacije v letu 2019**

Poleg osrednjega dogodka trenerske konference, ki predvidoma ostaja v terminu meseca novembra 2019 in spomladanske dvodnevne vikend delavnice v mesecu marcu 2019 (na obeh dogodkih je možno pridobiti trenersko licenco) so prisotni razpravljali o možnosti organizacije tematskih enodnevnih delavnicah, ki pa bi bile organizirane lokacijsko izven Ljubljane.

**Člani IO TO TZS o tej točki niso glasovali.**

**Ad. 5) Usposabljanje v letu 2019**

Dr. Aleš Filipčič je predstavil spremembe, ki jih z novim Zakonom o športu (sprejet 20.6.2018) narekujejo Pravila o usposabljanju strokovnih delavcev v športu (sprejeta 13.6.2018). V skladu s temi spremembami se spreminja število programov s štirih na tri (po novem Trener C, Trener B in Trener A). Obseg ur usposabljanja se spremeni iz 90 ur na 120 ur. ***Veljavnost starim strokovnim nazivom pridobljenim pred 31.12.2018 poteče dne 23.6.2020***. Do tega roka morajo strokovni delavci, ki imajo stari naziv opraviti dopolnilno usposabljanje. Predviden je 30 urni modul za prehod za vse, ki imajo naziv Trenerja D v novi Trener C in 30 urni modul za prehod za vse, ki imajo naziv Trener C v novi Trener B. Nova tečaja na prvi in drugi stropnji ter oba dopolnilna modula bosta predvidoma brezplačna (financirana s strani OKS). Po preteku tega roka bodo morali strokovni delavci (vaditelji tenisa, trenerji tenisa in trenerji tenisa C) opraviti celotno usposabljanje še enkrat.

**Člani IO TO TZS potrjujejo spremembe na področju usposabljanja v tenisu v skladu z Zakonom o športu in novim Pravilnikom o usposabljanju strokovnih delavcev v športu navedenimi pod točko Ad.5.**

Sklep je bil soglasno sprejet

Seja je bila zaključena ob 12:00 uri.

Zapisal: Predsednik IO TO TZS:

Gregor Šenica Gregor Šenica

Ljubljana, 29.1.2019